जेएनएन, चंडीगढ़। प्रदेश में जिला परिषद व पंचायत समिति चुनावों के लिए 20 हजार से ज्यादा जवान तैनात किए जाएंगे। अर्धसैनिक बलों की भी 8 कंपनियों की तैनाती की जा रही है। पांच कंपनियां पंजाब पहुंच चुकी हैं। विपक्ष लगातार चुनावों में केंद्रीय सुरक्षा बल तैनात करने की मांग कर रहा है। आम आदमी पार्टी व अकाली दल ने राज्य चुनाव आयोग से सत्ताधारी कांग्रेस के खिलाफ शिकायत भी की है। बठिंडा में आप उम्मीदवार की हत्या के बाद इस बार चुनाव में खूनी संघर्ष की आशंका जताई जा रही है।